Pobeda Confectionery

Pobeda Confectionery on 1999. aastal asutatud Venemaa kondiitriettevõte.
Ettevõtte tuntumad tooted on šokolaaditahvlid ja -kompvekid. Ettevõtte peakontor asub Moskvas, tootmisüksused Klemjonovos ja Jegorjevskis Venemaal ning Ventspilsis Lätis. Peamised kaubamärgid on Pobeda, Victory of the taste, Bear family, Bird of happiness, Axiome, All at once, Bumblebee tummy.
Tütarettevõtted Eestis, Lätis ja Leedus.
Pobeda Confectionery SIA on firma Pobeda Läti esinduse nimetus, mis on asutatud 2014. aastal. Tootmine asub Ventspilsis, müügiesindus Riias.
Vabriku pidulik avamine Ventspilsis toimus 17. veebruaril 2016. Projekti arengusse on investeeritud üle 10 miljoni euro. Vabrik on varustatud kõige uuema sisseseadega, mis võimaldab maksimaalselt automatiseerida tootmisprotsessi, et tagada selle kvaliteeti ja ohutust.
Pobeda vabrik Ventspilsis toodab kõrge kvaliteediga šokolaadi, sealhulgas selliseid populaarseid tooteid nagu mõru šokolaad (72% kakaod), ning ilma suhkruta šokolaaditooteid loodusliku suhkruasendaja stevia baasil. Praegusel ajal toimub investeerimiste teine etapp, mille lõppemisel hakkab vabrik tootma šokolaadikompvekke Bear family, Axiome jt.
Pobeda toodangu müügiga Euroopa Liidus ja Leedus tegeleb firma Pobeda Confectionery UAB, mis asub Vilniuses. 2017. aastal registreeriti Eestis firma Pobeda Confectionery OÜ, mis tegeleb Pobeda toodete müügiga Eestis.
Ajaloost.
Pobeda asutasid 1999. aastal Moskva linnas abielupaar Vitali Muravjov ja Olga Muravjova. 2000. aastal ehitati Moskva oblasti Jegorjevski rajooni Klemjonovo külas esimene vabrik. Vabriku esimeseks toodanguks olid kinkekarbis šokolaadikompvekid Assortii. 2001. aastal töötati välja mõru šokolaadi (72% kakaod) retsept, mis on saanud väga populaarseks. Vabriku avamise esimesest päevast peale on selle asutajad Muravjovid otsustanud toota naturaalsest kakaost valmistatud parima kvaliteediga tooteid, mis paistavad silma väga hea maitse poolest. Sellest otsusest – toota vaid maitsvaid tooteid – on saanud ettevõtte moto ja selle kaubamärk "Pobeda vkusa".
Varsti pärast avamist lisandusid toodete ritta šokolaadikompvekid Karud metsas ja Sonaat. Kompvekid on saanud kiiresti populaarseteks. Nende müügist saadud kasum andis ettevõttele kiire arenguvõime, võimaldades teha investeeringuid teise vabriku ehitamisse.
Teine vabrik avati 2008. aastal Moskva oblasti Jegorjevski linnas. Selleks ajaks on ilmunud ja suutnud võita tunnustust Pobeda klassikalised ja martsipaniga šokolaaditrühvlid. Müük on pidevalt kasvanud ning firma on leidnud oma toodetele uusi turge. 2012. aastal töötati välja suhkruta šokolaaditoodete retseptid loodusliku suhkru asendaja stevia baasil. Suhkruta šokolaadi maitse on loomulik ja eristamatu Pobeda tavalise, suhkruga šokolaadi maitsest. See on äratanud mitte ainult diabeetikutele mõeldud toodete ostjate, vaid ka tervislikku eluviisi pooldavate inimeste tähelepanu.
Aastatel 2010–2014 tegi ettevõte suuri investeeringuid põhivarasse, tootmisliinidesse ja ehitusse. Nendel aastatel on Pobeda valik täienenud uute toodetega, mille seas on kompvekid Bird of happiness, marmelaad Bumblebee tummy ja All at once, kompvekid Toffee ja Fanny cows.
2016. aastal avati kolmas vabrik Läti linnas Ventspilsis. Pobeda Confectionery vabrik toodab šokolaadi ja šokolaadikompvekke, sealhulgas ka selliseid tuntud kaubamärke nagu mõru šokolaad (72% kakaod) ning suhkruta šokolaaditooteid.
Firmast.
Alates asutamisest 1999. aastal kuni käesoleva ajani (2017) on Pobeda Confectionery 100% erakapitaliga pereettevõte.
Firma kolme vabriku üldine tootmispind moodustab 43 tuhat ruutmeetrit. Kõik tootmisprotsessid on automatiseeritud, mis võimaldab rangelt jälgida toodete kvaliteeti.
2015. aastal moodustas kontserni Pobeda töötajate arv enam kui 1500 inimest. Ettevõtte müügitulu moodustas 2016. aastal rohkem kui 90 miljonit eurot, kogutud investeeringute üldmaht 1999. aastast alates aga rohkem kui 80 miljonit eurot.
Firma üheks aluspõhimõtteks on kvaliteetse tooraine ja koostisosade valimine, ettevõte järgib seejuures kolme põhireeglit:
Ohutus ja kvaliteet on kinnitatud rahvusvaheliste sertifikaatidega BRC-Global Standards, FSSC 22000, ISO 22000:2005, ISO 9001:2015.
Ettevõtte tooteid turustatakse järgmistes riikides: Alžeeria, Armeenia, Aserbaidžaan, Austraalia, AÜE, Bulgaaria, Eesti, Gruusia, Hiina, Iisrael, Iraak, Jordaania, Kasahstan, Lõuna-Korea, Kreeka, Kuuba, Läti, Liibüa, Leedu, Mehhiko, Moldova, Mongoolia, Palestiina, Peruu, Saksamaa, Saudi Araabia, Tadžikistan, Türkmenistan, Ukraina, USA, Usbekistan, Valgevene, Venemaa.